สวัสดีค่ะ พอดีหนูมีอาการปวดหลังมา 3 วันแล้วค่ะ บางครั้งปวดมากๆจนเหมือนกะดูกจะหัก ปกติไม่เคยเป็นเลยค่ะนอกจากช่วง ปจด.มา หนูรู้สึกผิดปกติค่ะ แต่อาการปวดนี้จะหายถ้าได้นอนหรือปะคบร้อนค่ะ แต่มันค่อนข้างเป็นภาระมากเลยค่ะเพราะหนูต้องมาเรียนแล้วไม่สามารถนอนเหยียดหลังได้ พอจะรู้สาเหตุหรือวิธีการรักษามั้ยคะ?
สวัสดีค่ะ หากอาการปวดหลังเกิดขึ้นเฉพาะขณะที่มีประจำเดือนมาเท่านั้น แสดงว่าเป็นอาการที่เกี่ยวข้องเฉพาะขณะมีประจำเดือน ไม่ได้เกิดจากการบาดเจ็บของกล้ามเนื้อ ไม่ได้เกิดจากกระดูกและนรองกระดูกสันหลังที่ผิดปกติ และไม่ได้เกิดจากการติดเชื้อบริเวณกระดูกสันหลังอาการปวดหลังขณะที่มีประจำเดือนนี้ หากเป็นมาตั้งแต่ช่วงวัยรุ่น หรือเกิดขึ้นในช่วงอายุ 15-25 ปี และอาการปวดไม่ได้มีแนวโน้มรุนแรงขึ้นเรื่อยๆ ถือเป็นการปวดที่สามารถพบร่วมได้ขณะมีประจำเดือนชนิด ซึ่งไม่ได้เกิดจากความผิดปกติหรืออันตรายแต่อย่างใด เชื่อว่ามีสาเหตุมาจากการเปลี่ยนแปลงของฮอร์โมนในระหว่างมีประจำเดือน และมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติและมาออกฤทธิ์ที่มดลูกรวมถึงบริเวณกล้ามเนื้อรอบๆ มดลูก ทำให้เกิดอาการปวดไดแต่หากไม่เคยมีอาการปวดหลังมาก่อน และอาการปวดเป็นรุนแรงขึ้นเรื่อยๆ อาจเกิดจากมีสิ่งผิดปกติ เช่น การมีเยื่อบุโพรงมดลูกเจริญขึ้นผิดที่ มีพังผืดเกิดขึ้นในอุ้งเชิงกรานดังนั้น หากไม่เคยปวดมาก่อนและอาการปวดเป็นรุนแรงขึ้นเรื่อยๆ ก็ควรไปพบสูติ-นรีแพทย์เพื่อตรวจค่ะสำหรับการบรรเทาปวดในเบื้องต้น เช่น การประคบอุ่นที่บริเวณหลังด้วยกระเป๋าน้ำร้อน การอาบน้ำอุ่น การแช่น้ำอุ่นในอ่าง ดื่มน้ำมากๆ หลีกเลี่ยงเครื่องดื่มที่มีคาเฟอีน เช่น ชา กาแฟ น้ำอัดลมหรือช็อกโกแลต และทานแก้ปวด เช่น พาราเซตามอล (paracetamol) หรือยาในกลุ่มยาต้านอักเสบชนิดไม่ใช่สเตียรอยด์ (NSAID) เช่น พอนสแตน (ponstan) ไอบูโพรเฟน (ibuprofen) เป็นต้นอย่างไรก็ตาม หากไม่ได้เกิดจากการเป็นโรคอะไร และทานยาแล้วยังไม่บรรเทา แพทย์อาจพิจารณาให้ยาคุมกำเนิด หรือฉีดยาคุมกำเนิด ซึ่งอาจช่วยลดอาการที่เป็นอยู่ได้ค่ะ